Komission asetus (ETY) N:o 1292/81, annettu 12 päivänä toukokuuta 1981, purjojen, munakoisojen ja kesäkurpitsojen laatuvaatimuksista



Virallinen lehti nro L 129 , 15/05/1981 s. 0038 - 0047

Suomenk. erityispainos Alue 3 Nide 13 s. 0067

Espanjank. erityispainos: Luku 03 Nide 21 s. 0199

Ruotsink. erityispainos Alue 3 Nide 13 s. 0067

Portugalink. erityispainos: Luku 03 Nide 21 s. 0199



KOMISSION ASETUS (ETY) N:o 1292/81, annettu 12 päivänä toukokuuta 1981, purjojen, munakoisojen ja kesäkurpitsojen laatuvaatimuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o1035/72 (), sellaisena kuin se on viimeksi muutettuna asetuksella (ETY) N:o1116/81 (), ja erityisesti sen 2 artiklan 2 kohdan, sekä katsoo, että asetuksen (ETY) N:o1035/72 liitettä I, jossa luetellaan tuoreina kuluttajille toimitettavat ja laatuvaatimusten alaiset tuotteet, on täydennetty asetuksella (ETY) N:o1208/79 () ja asetuksella (ETY) N:o1315/80 (), joissa tuotteisiin lisätään purjot, munakoisot ja kesäkurpitsat, tästä syystä on tarpeen vahvistaa näitä tuotteita koskevat laatuvaatimukset, laatuvaatimuksia on sovellettava kaikissa kaupan pitämisen vaiheissa; tuotteiden pitkät kuljetusmatkat, tietty varastointiaika ja erilaiset käsittelyt saattavat aiheuttaa niissä biologisesta kehityksestä ja pilaantumisalttiudesta aiheutuvaa laadun heikkenemistä. Tästä syystä on syytä ottaa nämä muutokset huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Purjoja (yhteisen tullitariffin alanimike ex 07.01 IJ), munakoisoja ja kesäkurpitsoja (yhteisen tullitariffin alanimike ex 07.01 T) koskevat laatuvaatimukset ovat vastaavasti liitteissä I, II ja III. 2. Näitä vaatimuksia sovelletaan kaikissa kaupan pitämisen vaiheissa asetuksessa (ETY) N:o1035/72 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja nestejännityksen vähenemistä, - vähäisiä niiden kehityksestä ja pilaantumisalttiudesta aiheutuvia muutoksia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan: - purjojen osalta 1 päivästä elokuuta 1981, - munakoisojen ja kesäkurpitsojen osalta 1 päivästä heinäkuuta 1981. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä toukokuuta 1981. Komission puolesta Poul DALSAGER Komission jäsen () EYVL N:oL 118, 20.5.1972, s. 1 () EYVL N:oL 118, 30.4.1981, s. 1 () EYVL N:oL 153, 21.6.1979, s. 1 () EYVL N:oL 134, 31.5.1980, s. 20 LIITE I PURJOJEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat Allium porrum L. -lajin viljeltyjä purjolajikkeita, jotka on tarkoitettu myytäviksi kuluttajille tuoreina, lukuun ottamatta teolliseen jalostukseen tarkoitettuja purjoja. II. LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen purjojen laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat purjojen on oltava: - eheitä (tätä määräystä ei kuitenkaan sovelleta juuriin ja lehtien kärkiin, jotka voidaan leikata), - tuoreen näköisiä, kuihtuneet ja haalistuneet lehdet on poistettava, - vailla näkyvää kukkavartta (jollei III luokan osalta hyväksytyistä erityismääräyksistä muuta johdu), - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, käytännössä vailla näkyviä vieraita aineita, juuret voivat kuitenkin olla ohuesti niihin tarttuneen mullan peitossa, - vailla epätavanomaista pintakosteutta, toisin sanoen riittävästi kuivattuja mahdollisen pesun jälkeen, - vailla vierasta hajua ja/tai makua. Jos lehdet on leikattu, niiden on oltava leikattu säännöllisellä tavalla. Purjojen kunnon on oltava sellainen, että ne: - kestävät kuljetuksen ja käsittelyn, - saapuvat tyydyttävässä kunnossa määräpaikkaan. B. Luokitus Purjot luokitellaan kolmeen jäljempänä määriteltävään laatuluokkaan. i) I luokka Tähän luokkaan luokiteltujen purjojen on oltava hyvälaatuisia. Niissä saa kuitenkin olla lieviä pintavirheitä, jos nämä eivät haittaa tuotteen ulkonäköä, laatua, säilyvyyttä eivätkä esillepanoa. Valkoisen osan pituuden on oltava vähintään kolmasosa purjon koko pituudesta taikka puolet verhotun osan pituudesta. ii) II luokka Tähän luokkaan kuuluvat purjot, joita ei voida luokitella I luokkaan mutta jotka vastaavat edellä määriteltyjä vähimmäisvaatimuksia. Valkoisen osan pituuden on oltava vähintään neljäsosa purjon koko pituudesta taikka puolet verhotun osan pituudesta. iii) III luokka () Tähän luokkaan kuuluvat purjot, joita ei voida luokitella ylempiin luokkiin, mutta jotka täyttävät II luokalle määrätyt vaatimukset. Niissä saa kuitenkin olla: - kukkavarsi näkyvissä ilman, että se haittaa tuotteen syötävyyttä, - värivirheitä ja lieviä pintavirheitä, - ruostesienitahroja, - vähäisiä mullan jäännöksiä. III. KOKOLAJITTELUA KOSKEVAT MÄÄRÄYKSET i) Koko määritetään tuotteen varren leventymän yläpuolelta varren poikki mitatun halkaisijan mukaan. Vähimmäishalkaisijaksi vahvistetaan 10 millimetriä. ii) Saman nipun tai pakkauksen paksuimman varren halkaisija ei I luokan osalta saa olla paksumpi kuin kaksi kertaa ohuimman varren halkaisija. IV. SALLITTUJA POIKKEAMIA KOSKEVAT MÄÄRÄYKSET Kussakin pakkauksessa tai kussakin nipussa sallitaan laatu- ja kokopoikkeamia, kun purjot asetetaan esille pakkaamattomina, niiden tuotteiden osalta, jotka eivät ole määrätyn luokan vaatimusten mukaisia. A. Sallitut laatupoikkeamat i) I luokka 10 % määrästä tai painosta purjoja, jotka eivät vastaa tämän luokan vaatimuksia, mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II luokka 10 % määrästä tai painosta purjoja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, huomattavia pintavaurioita tai jotka ovat muuten pilaantuneet kulutukseen kelpaamattomiksi. iii) III luokka 15 % määrästä tai painosta purjoja, jotka eivät vastaa luokan vaatimuksia eivätkä vähimmäisvaatimuksia lukuun ottamatta tuotteita, joissa on mätää, huomattavia pintavaurioita tai jotka ovat muuten pilaantuneet kulutukseen kelpaamattomiksi. B. Sallitut kokopoikkeamat Kaikissa laatuluokissa 10 % määrästä tai painosta purjoja, jotka eivät vastaa määrättyä vähimmäishalkaisijaa tai I luokkaan määritettyjen purjojen osalta tasalaatuisuutta. V. ESILLEPANOA KOSKEVAT MÄÄRÄYKSET A. Tasalaatuisuus Kunkin pakkauksen tai saman pakkauksen jokaisen nipun on oltava tasalaatuinen, siinä saa olla ainoastaan samaa alkuperää, lajiketta ja kokoa (jos viimeksi mainitun tekijän osalta vaaditaan tasalaatuisuutta) ja selvästi samaa kypsyysastetta ja väriä olevia purjoja. Purjojen, jotka ovat luokiteltu III luokkaan, on oltava ainoastaan alkuperältään tasalaatuisia. Pakkauksista tai nipuista näkyvän sisällön osan on edustettava koko sisältöä. B. Esillepano Purjot voidaan asettaa esille seuraavasti: - järjestettyinä säännöllisesti pakkaukseen, - nipuissa mahdollisesti pakkaukseen järjestettyinä. C. Pakkaaminen Purjot on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupan merkinnöillä varustettujen materiaalien, erityisesti papereiden tai leimojen käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kussakin pakkauksessa tai irtotavarana toimitetussa nipussa on oltava merkittynä selvin, pysyvin ja ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote "Purjoja", jos sisältö ei ole näkyvissä. C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - luokka - nippujen määrä (jos purjot ovat nippuina pakkauksessa). E. Virallinen tarkastusmerkintä (vapaaehtoinen) Jos purjot ovat pakkauksessa, nämä tiedot on ryhmiteltävä pakkauksen samalle sivulle. () Lisäluokka asetuksen (ETY) N:o 1035/72 2 artiklan 1 kohdan mukaisesti. Tämän laatuluokan tai tiettyjen sen laatuvaatimusten soveltaminen edellyttää saman asetuksen 4 artiklan 1 kohdan perusteella tehtävää päätöstä. LIITE II MUNAKOISOJEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat munakoisoja, Solanum melongena L. var. esculentum, insanum ja ovigerum -lajikkeiden viljeltyjä hedelmiä, jotka on tarkoitettu teolliseen jalostukseen. Muodon perusteella erotetaan: - muodoltaan pitkänomaiset munakoisot, - muodoltaan pallomaiset munakoisot. II. LAATUA KOSKEVAT MÄÄRÄYKSET Vaatimusten tarkoituksena on määritellä laadut, joita munakoisojen on vastattava kauppakunnostuksen ja pakkaamisen jälkeen. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat munakoisojen on oltava: - eheitä, - tuoreen näköisiä, - kiinteitä, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, käytännössä vailla näkyviä vieraita aineita, - kiinni verhiössä ja kannassa, jotka voivat olla lievästi vahingoittuneita, - riittävään kehitysvaiheeseen ehtineitä ilman, että niiden hedelmäliha on kuituinen tai puutunut, siemenet eivät saa olla liian kehittyneitä (jollei III luokalle hyväksytyistä erityismääräyksistä muuta johdu), - vailla epätavanomaista pintakosteutta, - vailla vierasta hajua ja/tai makua. Munakoisojen kehitysasteen ja kunnon on oltava sellainen, että ne: - kestävät kuljetuksen ja käsittelyn, - saapuvat tyydyttävässä kunnossa määräpaikkaan. B. Luokitus Munakoisot luokitellaan kolmeen jäljempänä määriteltyyn luokkaan. i) I luokka Tähän luokkaan luokiteltujen munakoisojen on oltava hyvälaatuisia, ja niissä on oltava lajikkeelle tyypilliset ominaisuudet. Niissä ei myöskään käytännössä saa olla auringonpolttamia. Niissä saa kuitenkin olla seuraavanlaisia virheitä, jos ne eivät haittaa tuotteen yleistä ulkonäköä, laatua, säilyvyyttä tai esillepanoa: - vähäinen muodon tai kehityksen vajavuus, - kannan lievä värittömyys, - lievät pintavirheet ja/tai lievät arpeutuneet halkeamat alueella, jonka koko on enintään kolme neliösenttimetriä. ii) II luokka Tähän luokkaan kuuluvat munakoisot, joita ei voida luokitella I luokkaan mutta jotka täyttävät edellä määritellyt vähimmäisvaatimukset. Kun niiden olennaiset laatu- ja kauppakunnostusominaisuudet säilyvät, niissä saa olla: - muotovirheitä, - värivirheitä, - lieviä auringonpolttamia alueella, jonka koko on enintään neljä neliösenttimetriä, - kuoren arpeutumia alueella, jonka koko on enintään neljä neliösenttimetriä. iii) III luokka () Tähän luokkaan kuuluvat munakoisot, joita ei voida luokitella ylempiin luokkiin, mutta jotka täyttävät II luokalle määritellyt vaatimukset. Niissä saa kuitenkin olla: - lievästi kuituja, - runsaasti siemeniä, - auringonpolttamia alueella, jonka koko on enintään kuusi neliösenttimetriä, - kuoren arpeutumia alueella, jonka koko on enintään kuusi neliösenttimetriä. III. KOKOLAJITTELUA KOSKEVAT MÄÄRÄYKSET Koko määritetään: - joko hedelmän poikkileikkauksen suurimman halkaisijan mukaan, - painon mukaan. A. Kun koko määräytyy halkaisijan mukaan, vähimmäishalkaisijaksi vahvistetaan 40 millimetriä pitkänomaisten munakoisojen osalta ja 70 millimetriä pallomaisten munakoisojen osalta. Ero saman pakkauksen pienimmän ja suurimman kappaleen välillä ei saa olla yli: - 20 millimetriä pitkänomaisten munakoisojen osalta, - 25 millimetriä pallomaisten munakoisojen osalta. B. Kun koko määräytyy painon mukaan, vähimmäispainoksi vahvistetaan 100 grammaa. Munakoisot lajitellaan seuraavaa luokittelua noudattaen: - 100-300 grammaa niin, että saman pakkauksen pienimmän ja suurimman munakoison välinen ero on enintään 75 grammaa, - 300-500 grammaa niin, että saman pakkauksen pienimmän ja suurimman munakoison välinen ero on enintään 100 grammaa. - enemmän kuin 500 grammaa niin, että saman pakkauksen pienimmän ja suurimman munakoison välinen ero on enintään 250 grammaa, Kokoluokittelun noudattaminen on pakollista I luokassa. Lisäksi pitkänomaisten munakoisojen vähimmäispituuden on oltava kantaa lukuun ottamatta 80 millimetriä. IV. SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) I luokka 10 % määrästä tai painosta munakoisoja, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II luokka 10 % määrästä tai painosta munakoisoja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, huomattavia pintavaurioita, arpeutumattomia halkeamia tai jotka ovat muuten pilaantuneet kulutukseen kelpaamattomiksi. iii) III luokka 15 % määrästä tai painosta munakoisoja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää ja huomattavia pintavikoja tai arpeutumattomia halkeamia taikka jotka ovat muuten pilaantuneet kulutukseen kelpaamattomiksi. B. Sallitut kokopoikkeamat i) I luokka 10 % määrästä tai painosta munakoisoja, joiden koko vastaa pakkauksessa ilmoitettua kokoa seuraavaa pienempää tai suurempaa kokoluokkaa. ii) II ja III luokka 10 % määrästä tai painosta munakoisoja, jotka eivät vastaa vähimmäiskokoa. Missään tapauksissa kokopoikkeamaa ei voida soveltaa munakoisoihin, joiden halkaisija on yli viisi millimetriä pienempi kuin vähimmäishalkaisija, tai painon osalta munakoisoihin, joiden paino on alle 90 grammaa. V. ESILLEPANOA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen, ja kussakin pakkauksessa on oltava ainoastaan samaa alkuperää, lajiketta, laatua ja kokoa (jos koko on määritettävä) ja selvästi samaa kypsyysastetta ja väriä olevia munakoisoja. Munakoisojen, jotka on luokiteltu III luokkaan, on oltava ainoastaan alkuperältään ja lajikkeeltaan tasalaatuisia. Samassa pakkauksessa olevien pitkänomaisten munakoisojen on oltava pituudeltaan riittävän yhdenmukaisia. Pakkauksesta näkyvän sisällön osan on edustettava koko sisältöä. B. Pakkaaminen Munakoisot on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupan merkinnöillä varustettujen materiaalien, erityisesti papereiden tai leimojen käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote - "Munakoisoja", jos sisältö ei ole näkyvissä, - lajikkeen nimi (vapaaehtoinen). C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - luokka, - kokoluokka (jos tuote on lajiteltu koon mukaan) ilmaistuna - joko vähimmäis- ja enimmäishalkaisijoin, kun lajittelu tapahtuu halkaisijan mukaan, - tai vähimmäis- ja enimmäispainoin, kun lajittelu tapahtuu painon mukaan. E. Virallinen tarkastusmerkintä (vapaaehtoinen). () Lisäluokka asetuksen (ETY) N:o 1035/72 2 artiklan 1 kohdan mukaisesti. Tämän laatuluokan tai tiettyjen sen laatuvaatimusten soveltaminen edellyttää saman asetuksen 4 artiklan 1 kohdan perusteella tehtävää päätöstä. LIITE III KESÄKURPITSOJEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat Cucurbita pepo L. -lajin viljeltyjä kesäkurpitsalajikkeita (), jotka on korjattu nuorina ja pehmeinä, ennen kuin niiden siemenet ovat kiinteytyneet, ja jotka on tarkoitettu myytäviksi kuluttajille tuoreina, lukuun ottamatta teolliseen jalostukseen tarkoitettuja kesäkurpitsoja. II. LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen kesäkurpitsojen laadut. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat kesäkurpitsojen on oltava: - eheitä ja varustettuja kannalla, joka saa olla lievästi vahingoittunut, - tuoreen näköisiä, - kiinteitä, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - vailla hyönteisten tai muiden loisten aiheuttamia vaurioita, - kolottomia, - vailla halkeamia, - puhtaita, käytännössä vailla näkyviä vieraita aineita, - ehtineitä riittävään kehitysvaiheeseen ennen kuin siemenet ovat kiinteytyneet (jollei III luokalle hyväksytyistä erityismääräyksistä muuta johdu), - vailla epätavanomaista pintakosteutta, - vailla vierasta hajua ja/tai makua. Kesäkurpitsojen kehityksen ja kunnon on oltava sellainen, että ne: - kestävät kuljetuksen ja käsittelyn, - saapuvat tyydyttävässä kunnossa määräpaikkaan. B. Luokitus Kesäkurpitsat luokitellaan kolmeen jäljempänä määriteltävään luokkaan. i) I luokka Tähän luokkaan luokiteltujen kesäkurpitsojen on oltava hyvälaatuisia, ja niissä on oltava lajikkeelle tyypilliset ominaisuudet. Niissä saa kuitenkin olla seuraavia virheitä, jos nämä eivät haittaa tuotteen yleistä ulkonäköä, laatua, säilyvyyttä tai esillepanoa: - lieviä muotovirheitä, - lieviä värivirheitä, - lieviä haavaumia. Kesäkurpitsoissa on oltava kanta, jonka pituus on enintään kolme senttimetriä. ii) II luokka Tähän luokkaan kuuluvat kesäkurpitsat, joita ei voida luokitella I luokkaan mutta jotka täyttävät edellä määritellyt vähimmäisvaatimukset. Kun niiden olennaiset laatu- ja esillepano-ominaisuudet säilyvät, niissä saa olla: - muotovirheitä, - värivirheitä, - lieviä auringonpolttamia, - kuoren arpeutumia, jotka eivät haittaa kesäkurpitsojen säilyvyyttä. iii) III luokka () Tähän luokkaan kuuluvat kesäkurpitsat, joita ei voida luokitella ylempiin luokkiin mutta jotka täyttävät II luokalle määrätyt vaatimukset. Niissä voi kuitenkin olla: - kehittyneitä siemeniä, - vähäisiä mullan jäännöksiä. III. LAJITTELUA KOSKEVAT MÄÄRÄYKSET Koko määritetään: - joko pituuden mukaan, - tai painon mukaan. a) Kun koko määritetään pituuden mukaan, pituus mitataan hedelmän kannan kiinnityskohdan ja teriön väliltä seuraavan asteikon mukaisesti: - vähintään 7 senttimetriä ja enintään 14 senttimetriä, - enemmän kuin 14 senttimetriä ja enintään 21 senttimetriä, - enemmän kuin 21 senttimetriä ja enintään 30 senttimetriä. b) Kun koko määritetään painon mukaan, noudatetaan seuraavaa asteikkoa: - vähintään 50 grammaa ja enintään 100 grammaa, - enemmän kuin 100 grammaa ja enintään 225 grammaa, - enemmän kuin 225 grammaa ja enintään 450 grammaa. Kokoluokittelun noudattaminen ei ole pakollista III luokassa. IV. SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) I luokka 10 % määrästä tai painosta kesäkurpitsoja, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II luokka 10 % määrästä tai painosta kesäkurpitsoja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, huomattavia pintavaurioita, arpeutumattomia halkeamia tai jotka ovat muuten pilaantuneet kulutukseen kelpaamattomiksi. iii) III luokka 15 % määrästä tai painosta kesäkurpitsoja, jotka eivät vastaa tämän luokan vaatimuksia eivätkä vähimmäisvaatimuksia lukuun ottamatta tuotteita, joissa on mätää ja huomattavia pintavaurioita tai arpeutumattomia halkeamia taikka jotka ovat muuten pilaantuneet kulutukseen kelpaamattomiksi. B. Sallitut kokopoikkeamat i) I ja II luokka 10 % määrästä tai painosta kesäkurpitsoja, joiden koko vastaa pakkauksessa ilmoitettua kokoa seuraavaa pienempää tai suurempaa kokoluokkaa. Tätä poikkeamaa voidaan kuitenkin soveltaa ainoastaan tuotteisiin, joiden mitat tai paino poikkeavat enintään 10 % vahvistetuista rajoista. ii) III luokka 10 % määrästä tai painosta kesäkurpitsoja, joiden mitat tai paino poikkeavat enintään 10 % vahvistetuista rajoista. V. ESILLEPANOA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen ja kussakin pakkauksessa on oltava ainoastaan samaa alkuperää, laatua ja kokoa (jos koko on määritettävä) ja selvästi samaa kypsyysastetta ja väriä olevia kesäkurpitsoja. Kesäkurpitsojen, jotka on luokiteltu III luokkaan, on oltava ainoastaan alkuperältään tasalaatuisia. Pakkauksesta näkyvän sisällön osan on edustettava koko sisältöä. B. Pakkaaminen Kesäkurpitsat on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteille ulkoista eikä sisäistä pilaantumista. Kaupan merkinnöillä varustettujen materiaalien, erityisesti papereiden tai leimojen käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote "Kesäkurpitsoja", jos sisältö ei ole näkyvissä. C. Tuote Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - luokka, - kokoluokka (jos tuote on lajiteltu koon mukaan) ilmaistuna - joko vähimmäis- ja enimmäismitoin, kun lajittelu tapahtuu pituuden mukaan, - tai vähimmäis- ja enimmäispainoin, kun lajittelu tapahtuu painon mukaan. E. Virallinen tarkastusmerkintä (vapaaehtoinen). () Vaatimukset eivät koske Yhdistyneessä kuningaskunnassa ja Irlannissa "Marrow"-nimellä tunnettuja kesäkurpitsoja, joiden siemenet ovat huomattavan kehittyneitä. () Lisäluokka asetuksen (ETY) N:o 1035/72 2 artiklan 1 kohdan mukaisesti. Tämän laatuluokan tai tiettyjen sen laatuvaatimusten soveltaminen edellyttää saman asetuksen 4 artiklan 1 kohdan perusteella tehtävää päätöstä.